Document ID: 31995R3050

NEUVOSTON ASETUS (EY) N:o 3050/95,
annettu 22 päivänä joulukuuta 1995,
ilma-alusten rakentamiseen, huoltoon ja korjaamiseen tarkoitettujen tiettyjen tuotteiden yhteisen tullitariffin autonomisten tullien väliaikaisesta suspendoimisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 28 artiklan,
ottaa huomioon komission ehdotuksen,
sekä katsoo, että
tässä asetuksessa tarkoitettujen tuotteiden tuotanto yhteisössä on tällä hetkellä riitämätön tai olematon eivätkä tuottajat kykene näin ollen vastaamaan yhteisön näitä tuotteita käyttävän teollisuuden tarpeisiin,
on yhteisön etujen mukaista suspendoida kokonaan näiden tuotteiden yhteisen tullitariffin autonomiset tullit,
yhteisön tehtävänä on päättää näiden autonomisten tullien suspendoimisesta, ja
kyseisiä säädöksiä, joilla suspendoidaan väliaikaisesti ilma-aluksiin sovellettavat autonomiset tullit, ei ole muutettu pääkohdiltaan viime vuosina; tästä syystä kyseisten toimenpiteiden voimaantulon toteuttamiseksi tarkoituksenmukaisesti olisi aiheellista olla rajoittamatta tämän asetuksen voimassaoloaikaa, koska sen soveltamisalaa voidaan muuttaa tarvittaessa neuvoston asetuksella,
yhdistetyn nimikkeistön ja TARIC-koodien mukautuksista sekä neuvoston tai komission tekemistä päätöksistä johtuvista kiintiömäärien tai -tullien mukautuksista ei aiheudu asiamuutoksia; yksinkertaisuuden vuoksi on aiheellista säätää, että komissio voi tullikoodeksikomitean lausunnon saatuaan tehdä muutoksia ja teknisiä mukautuksia tämän asetuksen liitteisiin,
ON ANTANUT TÄMÄN ASETUKSEN:
1 artikla
Liitteessä lueteltuihin tuotteisiin sovellettavat autonomiset yhteisen tullitariffin tullit suspendoidaan kokonaan, jos kyseiset tuotteet on tarkoitettu sellaisten ilma-alusten rakentamiseen, huoltoon ja korjaukseen, joiden tyhjäpaino on suurempi kuin 2 000 kilogrammaa. Tietyn käyttötarkoituksen valvominen toteutetaan tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun komission asetuksen (ETY) N:o 2454/93 291 304 artiklan mukaisesti (1).
2 artikla
Tämän asetuksen soveltamisen edellyttämät säännökset, erityisesti tekniset muutokset ja mukautukset, jotka ovat tarpeen yhdistetyn nimikkeistön tai TARIC-koodien muutosten vuoksi, annetaan 3 artiklassa säädettyä menettelyä noudattaen.
3 artikla
1. Komissiota avustaa neuvoston asetuksen (ETY) N:o 2913/92 (2) 247 artiklalla perustettu tullikoodeksikomitea.
2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan edellä mainitussa artiklassa määrätyllä tavalla. Puheenjohtaja ei osallistu äänestykseen.
Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean antaman lausunnon mukaisia, komissio ilmoittaa niistä viipymättä neuvostolle. Siinä tapauksessa komissio lykkää päättämiensä toimenpiteiden soveltamista kolmella kuukaudella ilmoituksentekopäivästä.
Neuvosto voi määräenemmistöllä päättää asiasta toisin edellisessä alakohdassa säädetyn ajan kuluessa.
3. Komitea voi ottaa käsiteltäväkseen minkä tahansa puheenjohtajan joko omasta aloitteestaan tai jäsenvaltion pyynnöstä esittämän tämän asetuksen soveltamista koskevan kysymyksen.
4 artikla
Tämä asetus tulee voimaan päivänä, jona se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1995.

Labels: 1
7
3
8
15